“ બસ પછી તો બાપ કે દિકરી કોઈ સામસામે એકબીજાનો સંપર્ક કરી શક્યા નથી. અરૂણની બદનામી ન થાય એ માટે હું પણ આ ઘટના દબાવી રાખીને બેઠો હતો. અરૂણ સતત તણાવમાં રહેતો અને એ પછી તો કેન્સર થયું.અરૂણે મારી પાસે વચન લીધું કે એણે મિતાલી માટે બધી આર્થિક વ્યવસ્થા કરી રાખી છે એટલે દર મહિને મિતાલીને પંદર હજાર પહોંચાડવાનું કામ મારે કરવાનું છે. અરૂણના રૂપિયામાંથી હું મિતાલીને દર મહિને પૈસા મોકલું છું.”